TV7 JERUUSALEMMA UUDISED
Tänased teemad -
Moslemist kolumnist kutsub Iisraeli tunnustama
Iisrael tahab maksustada rahvusvahelised netihiiud
Kosmeetikafirma AHAVA müüdi hiinlastele
Ortodoksi rabid koostavad juhised homoseksuaalidele
Uganda juudid said ametliku heakskiidu
Haifa lähedal leiti iidne muinasvare
TV7 Jeruusalemma Uudistest - Shalom!
Israel Hayomi teatel kutsub Kuveidi meediategelane Yousuf Al-Zinkawi
oma ajaleheartiklis moslemimaid koheselt Iisraeli tunnustama.
Lähis-Ida Meediauuringute Instituudi MEMRI raporti teatel
kutsus artikkel moslemimaid
ka lõpetama terminite 'sionistlik üksus' või 'Iisraeli okupatsioon' kasutamist
Iisraeli suhtes.
Al-Zinkawi sõnul sai Iisraelist ÜRO liige 67 aasta eest,
kui enamik araabiariike polnud veel iseseisvad riigidki.
Tollal oli ÜROs vaid 57 liikmesriiki,
kellest üle 60 % hääletas Iisraeli tunnustamise poolt.
Zinkawi sõnul on Iisraelil täna veel rohkem toetajaid
ehk üle 80 % ning ka 5 araabiamaad ja mitmed moslemiriigid
on Iisraeli riiki tunnustanud.
Zinkawi sõnul pakkus Araabia Liiga 2002. a ise
suhete normaliseerimist Iisraeliga araabia rahualgatuse osana
ning palestiinlaste ja Iisraeli konflikti lahendamist.
Zinkawi sõnul tunnustavad araabia- ja moslemimaad Iisraeli praktikas,
kuna töötavad ÜRO Peaassambleel koos Iisraeli esindusega.
Juudiriigiga eksisteerivate kaudsete ja ebaametlike sidemete tõttu
on Iisraeli juriidilise olemasolu jätkuv eitamine
Zinkawi sõnul poliitiline farss.
Araabia- ja moslemijuhid peaksid tema sõnul reaalsust aksepteerima
ja Iisraeli tunnustama.
Israel Hayomi teatel tahavad Iisraeli maksuametnikud
maksustada rahvusvahelisi internetihiide.
Näiteks Google, Facebook, Amazon ja eBay
peaksid Iisraelile maksu maksma, kuigi ei asu ametlikult Iisraelis.
Iisraeli maksuametnike sõnul jõustub määrus 2016. a vältel,
kuid makse ei pea maksma tagasiulatuvalt.
Ettevõtlus- ja käibemaksu kehtestamine antud firmadele
võib Iisraelile sisse tuua sadu miljardeid seekleid.
Maksuametnikud põhjendavad otsust nõuda antud makse
peamiselt internetis tegutsevatelt firmadelt sellega,
et digitaalmajandus on muutnud traditsioonilise äri väljavaateid.
Iisraeli maksuametnikud tahavad rakendada ettevõtlus- ja käibemaksu
ka välismaistele digimuusikat ja -raamatuid müüvatele netipoodidele.
Arutz Sheva teatas Iisraeli kosmeetikafirma AHAVA müügist.
Hiina investeerimisfirma The Fosun Group ostis
Surnumere kehahooldustootefirma hiljuti 77 miljoni dollariga,
raporteeris Iisraeli ärileht Globes.
Ahava on olnud Iisraeli-vastase nn BDS-liikumise boikoti objektiks
oma Surnumere läänekaldalt ca 1,5 km kaugusel
Mitzpeh Shalemis asuva tehase tõttu.
Juudas ja Samaarias ning mujal vaidlusalustel aladel
nagu Golani kõrgustikul ja Ida-Jeruusalemmas valminud
Iisraeli toodete boikott tabab Ahavad ka siis,
kui tahetakse boikoteerida lihtsalt iisraellaste tooteid.
Ahava teatas hiljuti uue tehase avamisest
enne 1967. a Iisraelile kuulunud maadel Ein Gedis.
Veel pole teada, kas uus tehas asendab Mitzpeh Shalemi tehase.
The Jerusalem Posti teatel koostas ortodoksi rabinistlik ühendus
homoseksuaalidele riigi esimese
juudi seaduse halacha järgse reeglistiku, mis peaks reguleerima
homoseksuaalide käitumist ortodoksi kogukondades.
Mainitud Beit Hilleli 200-liikmelise rabinistliku grupi juhi
rabi Shlomo Hechti sõnul
aitaks edukas vaoshoidmine homoseksuaalselt orienteerunuil
end ortodoksses usukogukonnas mugavamalt tunda.
Hechti sõnul ei aktsepteeri Beit Hillel
halacha'd rikkuvaid tseremooniaid nagu homoabielusid.
Hechti sõnul loodi dokument,
kuna homoseksuaalid otsustavad täna üha rohkem usukogukonda jääda.
Varasema praktika järgi oli kogukonna liige
kas religioosne ortodoks või homoseksuaal,
kuid täna võib olla nii üks kui teine.
See muutus loob vajaduse juudi seaduse järgse määruse järele,
mis määratleb mõningad inimsuhteid puudutavad printsiibid.
Ühenduse Beit Hillel rajas 2012. a
religioosne sionistlik rabi Ronen Neubert,
kes on töötanud ka Tzohari rabinistliku rühmituse juures,
mis tahab muuta ortodoksse judaismi lihtsamini lähenetavaks
ka sekulaarsetele ja uuendusmeelsetele iisraellastele.
Rabi Hecht asendas rabi Neuberti mullu.
The Jerusalem Posti teatel
sai Uganda juudikogukond Juudi Agentuurilt ametliku heakskiidu.
Iisraeli konservatiivsele liikumisele saadetud kirjas ütleb Juudi Agentuur,
et tunnustas Uganda Abayudaya kogukonna juutideks juba 2009. a
ja kinnitab ka kogukonna rabi autoriteeti.
Tunnustus tähendab, et Uganda juudid
võivad Iisraeli Naasmisseaduse alusel Iisraeli kolida.
Iisraeli Konservatiivse liikumise rabinistliku assamblee sõnul
on ca 1500-liikmeline Abayudaya kogukond
järginud judaismi alates 2000. a algusest
ja 2002. a pöördus enamik neist ametlikult judaismi.
Nii on Aafrika juudikogukond tulnud sammukese lähemale
ametliku tunnustuse saamisele ka Iisraeli valitsuselt.
Arutz Sheva teatel leiti Haifa lähedal hämmastav iidne muinasvare.
Karmeli mäe jalamil kaevati äsja Jisreeli oru teeprojekti raames välja
seni vanimad Iisraelis leitud iidse klaasipõletusahju varemed.
Arvatavasti 1600-aastased Rooma-aegsed ahjud näitavad,
et Iisrael oli tollases maailmas üks esmaseid klaasitootmiskeskusi.
Iisraeli Muinsuskaitseameti peakuraatori Yael Gori-Roseni sõnul
on leid äärmiselt tähtis ja märkimisväärne
ka klaasitootmisajaloo seisukohast nii Iisraelis kui mujal maailmas.
Rooma ajal tunti Akko orgu eriti kõrgekvaliteedilise liiva poolest,
mis sobis hästi klaasi valmistamiseks.
Seni antud ajastust pärinevaile,
Euroopast ja Vahemere põhjast laevavrakkidest leitud klaasanumatele
tehtud keemilised analüüsid näitavad, et klaas pärineb Iisraeli aladelt.
Nüüd leiti esmakordselt põletusahje,
kus toodeti nende klaasesemete toormaterjal.
Viimastel nädalatel on põletusahjude väljakaevamised
tekitanud maailma klaasiuurijate seas suurt innustust.
Mõned tulid Iisraeli just selleks, et leidu värskelt ise näha.
Need olid meie tänased uudised. Shalom ja kohtumiseni!
Tõlge: Monika Jaaguri